|  |  |
| --- | --- |
|  | **Rēzeknes novada pašvaldība** **Verēmu pamatskola**Reģ.Nr. [40900003803](https://iestades.lursoft.lv/veremu-pamatskola/40900003803)Verēmu pamatskola, Šķeņeva, Vērēmu pagasts,Rēzeknes novads, LV-4647,Tel. 64628835,e–pasts: veremi@saskarsme.lvInformācija internetā: <http://veremupamatskola.mozello.lv>  |

**IEKŠĒJIE NOTEIKUMI**

Rēzeknes novada Vērēmu pagastā

2024.gada 27.augustā

**Verēmu pamatskolas izglītojamo mācību sasnieguma vērtēšanas kārtība**

 *Izdoti saskaņā ar Vispārējās izglītības likuma 10. panta trešās daļas 2. punktu, Ministru kabineta 27.11.2018. noteikumu Nr. 747 „Noteikumi par valsts pamatizglītības standartu un pamatizglītības programmu paraugiem″ 15. punktu un 11. pielikuma 19. punktu,*

 *Verēmu pamatskolas nolikuma 16 punktu.*

**I. Vispārīgie jautājumi**

1. Izglītojamo mācību sasniegumu vērtēšanas kārtība (turpmāk – vērtēšanas kārtība) izglītības iestādē (turpmāk – skolā) nosaka, kā tiek īstenota summatīvā, diagnosticējošā un formatīvā vērtēšana un skolas dokumentos atspoguļoti izglītojamo mācīšanās rezultāti.
2. Vērtēšanas kārtība nosaka vienotus izglītojamo mācīšanās vērtēšanas pamatprincipus skolā un veicina par tiem izglītojamo un pedagogu izpratni.
3. Ar vērtēšanas kārtību klašu audzinātāji iepazīstina izglītojamos katra mācību gada sākumā. Izglītojamais skolas sagatavotā veidlapā ar parakstu apliecina, ka ir iepazinies ar vērtēšanas kārtību.
4. Skola nepilngadīgā izglītojamā likumiskos pārstāvjus (turpmāk – vecākus) ar vērtēšanas kārtību iepazīstina katra mācību gada sākumā, elektroniski nosūtot to skolvadības sistēmā (turpmāk – E-klasē). Vērtēšanas kārtība pieejama arī skolas mājas lapā.

**II. Mācību snieguma vērtēšanas plānošana**

1. Skola plāno un īsteno valsts pamatizglītības standartā noteiktos mācību snieguma vērtēšanas veidus:

5.1. formatīvā vērtēšana, kas ir ikdienas mācību procesa sastāvdaļa un nodrošina izglītojam un pedagogam atgriezenisko saiti par izglītojamā tā brīža sniegumu pret plānotajiem sasniedzamajiem rezultātiem;

5.2. diagnosticējošā vērtēšana, lai noteiktu izglītojamā mācīšanās vajadzības un sniegtu izglītojamajam papildu atbalstu, plānotu un uzlabotu mācīšanu;

5.3. summatīvā vērtēšana, ko organizē mācīšanās posma nobeigumā (piemēram, temata, mācību gada, izglītības pakāpes noslēgumā u.c. ), lai novērtētu un dokumentētu izglītojamā mācīšanās rezultātu.

6. Pedagogi, sadarbojoties mācību priekšmetu vai mācību jomas grupās, mācību gada sākumā izstrādā summatīvo vērtēšanas darbu plānu atbilstoši mācību priekšmeta satura specifikai, fiksējot to kopējā skolas plānošanas dokumentā.

7. Līdz 10. septembrim izglītojamajiem un vecākiem E-klasē tiek nosūtīts visu mācību priekšmetu vērtēšanas plāns, kas ietver summatīvās vērtēšanas darbu skaitu, tematu, tā sasniedzamo rezultātu ,katram darbam piešķirto svaru.

8. Katra mācību gada sākumā mācību priekšmeta pedagogs iepazīstina izglītojamos ar attiecīgā mācību priekšmeta vērtēšanas plānu, kas ietver summatīvās vērtēšanas darbu skaitu, katram darbam piešķirto svaru un mācību gada un mācību priekšmeta vērtējumu iegūšanas nosacījumus.

8.1. Vērtējumu mācību priekšmetā var iegūt, ja iegūti vērtējumi visos plānotajos summatīvās vērtēšanas darbos.

8.2. Vērtējumu mācību priekšmetā iegūst, aprēķinot nobeiguma pārbaudes darbu vidējo vērtējumu. Ja vidējais vērtējums aiz komata ir vismaz 0,5, tad vērtējumu noapaļo ar uzviju.

9. Nobeiguma pārbaudes darbus var plānot temata, kādas loģiskas temata daļas vai divu tematu noslēgumā.

10.Izglītojamajam dienā tiek plānoti ne vairāk kā divi nobeiguma pārbaudes darbi. Darbu norises laiku pedagogs fiksē E-klases pārbaudes darbu plānotājā mācību gada sākumā, koriģē (ja nepieciešams) ne vēlāk kā nedēļu pirms darba norises, atzīmējot to plānotājā un informējot izglītojamos.

1. Pirms katra nobeiguma pārbaudes darba mācību priekšmeta pedagogs informē izglītojamo par plānoto sasniedzamo rezultātu un vērtēšanas kritērijiem.
2. Mācību priekšmeta pedagogs pielāgo mācību snieguma vērtēšanu izglītojamo dažādajām mācīšanās vajadzībām, piemēram, laika dalījumam un ilgumam, videi, izglītojamā snieguma demonstrēšanas veidam, piekļuvei vērtēšanas darbam.
3. Direktora vietniece izglītības jomā ne retāk kā divas reizes semestrī pārbauda pedagogu ierakstus par izglītojamo mācību sasniegumiem Izglītības iestādes skolvadības sistēmas „E-KLASE” (turpmāk - e-klasē) žurnālos.
4. Pedagogi ievēro Izglītības iestādē noteiktās vienotās prasības noslēguma tēmas pārbaudes darba veidošanai.

**III. Mācību snieguma vērtējumu atspoguļošana un vērtēšanas organizēšana**

1. Vērtējums atspoguļo izglītojamā sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena izglītojamā sniegumam piemērojot līdzvērtīgus nosacījumus un vienādus kritērijus.
2. Formatīvie vērtējumi par būtiskiem izglītojamajiem sasniedzamajiem rezultātiem tiek fiksēti E-klasē. Tos pedagogi izmanto, plānojot mācīšanu, savukārt izglītojamie, plānojot savu mācīšanos. Formatīvie vērtējumi neietekmē vērtējumu mācību gada beigās.
3. Pedagoga noteiktie nobeiguma pārbaudes darbi ir obligāti, izņemot vērtēšanas kārtības 25. punktā noteikto gadījumu. Ja izglītojamais nepiedalās nobeiguma pārbaudes darbā, pedagogs E-klasē fiksē gan izglītojamā mācību priekšmeta stundas kavējumu („n”), gan obligāti veicamā nobeiguma pārbaudes darba neizpildi („nv”).

19. Izglītojamo saņemtos formatīvos vērtējumus atspoguļo procentos / iegūtajos punktos pret maksimāli iespējamo.

1. Summatīvajā vērtēšanā 1.–3. klasēs vērtējumu izsaka apguves līmeņos: sācis apgūt (E-klasē apzīmē ar burtu “S”), turpina apgūt (E-klasē apzīmē ar burtu “T”), apguvis (E-klasē apzīmē ar burtu “A”), apguvis padziļināti (E-klasē apzīmē ar burtu “P”), izmantojot vienotas vērtēšanas kritēriju grupas (skat. 1. pielikumu).
2. Summatīvajā vērtēšanā 4.–9. klasēs vērtējumu izsaka ballēs (10 – "izcili", 9 – "teicami", 8 – "ļoti labi", 7 – "labi", 6 – "gandrīz labi", 5 – "viduvēji", 4 – "gandrīz viduvēji", 3 – "vāji", 2 – "ļoti vāji", 1 – "ļoti, ļoti vāji"), izmantojot vienotas vērtēšanas kritēriju grupas (skat. 2. pielikumu).
3. Pedagogs jebkurā nobeiguma pārbaudes darbā nodrošina izglītojamajam iespēju demonstrēt sniegumu visos apguves līmeņos 1.–3. klasēs un atbilstoši jebkuram vērtējumam 10 ballu skalā
4. –9. klasēs.
4. Apzīmējumu „nv” (nav vērtējuma) mācību snieguma vērtēšanā pedagogs lieto, ja izglītojamais:

21.1. nav piedalījies mācību stundā, kurā tika kārtots pedagoga noteiktais obligātais nobeiguma pārbaudes darbs, kurš izglītojamam bija jāizpilda (apzīmējums – “n/nv”);

21.2. noteiktajā laikā nav iesniedzis nobeiguma pārbaudes darbu;

21.3. nobeiguma pārbaudes darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu);

21.4. nobeiguma pārbaudes darbā ir izmantojis cilvēka cieņu aizskarošu saturu vai izteikumus.

1. Ja izglītojamais summatīvajā pārbaudes darbā nav ieguvis vērtējumu, pedagogs nosaka darba veikšanas termiņu divu nedēļu laikā kopš nobeiguma pārbaudes darba norises vai izglītojamā atgriešanās skolā.
2. Ja izglītojamais attaisnojošu iemeslu dēļ ir kavējis vairākus nobeiguma pārbaudes darbus priekšmetā , pedagogs, saskaņojot ar skolas direktora vietnieku, var veidot kombinētu pārbaudes darbu par vairākiem tematiem, pielāgojot šī darba svaru mācību priekšmetā .
3. Ja līdz mācību gada noslēgumam nav iegūts vērtējums kādā no mācību priekšmeta nobeiguma pārbaudes darbiem, izglītojamais nesaņem vērtējumu gadā.
4. Pedagogs var izmantot iegūtos mācīšanās pierādījumus un atbrīvot izglītojamo no nobeiguma pārbaudes darba vai darba daļas izpildes sakarā ar izglītojamā piedalīšanos ārpusskolas pasākumos, kas saistīti ar konkrēto mācību priekšmetu un atspoguļo pierādījumus par mācību priekšmetā paredzēto sasniedzamo rezultātu apguvi. Ja izglītojamais ir atbrīvots no nobeiguma pārbaudes darba, tad skolotājs skolvadības sistēmā eklase fiksē atbrīvojumu ( ,,atb’’).

**IV. Mācību snieguma vērtējumu paziņošana**

1. Ierakstus par mācību stundu E-klases žurnālā pedagogi veic par katru dienu līdz plkst. 17.00, izglītojamie saņemtos formatīvos vērtējumus fiksē ne vēlāk kā triju darba dienu laikā, bet summatīvos vērtējumus – ne vēlāk kā septiņas darba dienas pēc nobeiguma pārbaudes darba iesniegšanas.
2. Mācību priekšmeta nobeiguma pārbaudes darbi tiek analizēti un saglabāti pie pedagoga līdz mācību gada beigām. Pēc pilngadīga izglītojamā vai vecāka lūguma pedagogs nodrošina viņam iespēju iepazīties ar attiecīgā izglītojamā veikto nobeiguma pārbaudes darbu klātienē. Fotografēt nobeiguma pārbaudes darbu nedrīkst.

**V. Mācību snieguma vērtējumu pārskatīšana**

1. Ja radušās nesaskaņas par izglītojamā vērtējumu mācību priekšmetā noslēguma pārbaudes darbā, pēc vecāku vai pilngadīga izglītojamā rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.
2. Ja mācību gada noslēgumā, izglītojamais izsaka vēlēšanos uzlabot vērtējumu, pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā . Šajā darbā iegūtā vērtējuma svars ir 70 % pret iepriekš iegūto vērtējumu gadā.
3. Gadījumos, kad izglītojamais kombinētajā pārbaudes darbā ir ieguvis zemāku vērtējumu, tiek atstāts iepriekš saņemtais mācību gada vērtējums.
4. Ja izglītojamais vēlas uzlabot vērtējumu, tad līdz 10.maijam raksta iesniegumu skolas direktora vietniecei izglītības jomā, norādot mācību priekšmetu un pedagogu.
5. Visi kombinētie pārbaudes darbi skolā tiek organizēti otrajā maija nedēļā.

**PIRMSSKOLAS POSMS**

**XII. Bērnu mācību sasniegumu vērtēšanas plānošana un īstenošana**

 33. Iestādes administrācija

33.1. Pārrauga vienotu bērnu sasniegumu vērtēšanu;

33.2. Veicina pedagogu tālākizglītību par vērtēšanas metodēm un vērtēšanā iegūtās informācijas

 izmantošanu.

33.3. Kontrolē bērnu mācību sasniegumu vērtēšanas procesu izglītības iestādē, pārbaudot ierakstus

vienotajā skolvadības sistēmā ,,E –klase”.

34. Pedagogi:

* 1. Nosaka mācību sasniegumu vērtēšanas metodiskos paņēmienus, formas un vērtēšanas kritērijus, ievērojot mācību jomā noteiktos plānotos sasniedzamos rezultātus un pirmsskolas izglītības programmas prasības.
	2. Izvērtē un plāno atbalsta pasākumu nepieciešamību bērniem ar mācīšanās grūtībām, kopā ar iestādes atbalsta komandu prognozē tālāko darbību bērna sasniegumu uzlabošanai, pārmaiņu un attīstības plānošanai.
	3. Bērnus ar speciālajām izglītības programmām sāk izvērtēt mācību gada sākumā – septembrī un izstrādā individuālo izglītības apguves plānu. Individuālos izglītības apguves plānos korekcijas veic divas reizes gadā vai pēc nepieciešamības.
	4. ,,E-klasē” veic sasniedzamo rezultātu apguves rādītāju ierakstus katru mēnesi, izmantojot šādus apguves līmeņus:

“S” – sācis apgūt – uzsācis sasniedzamā rezultāta apguvi, bet viņam ir nepieciešams atbalsts un regulāri skolotāja apstiprinājumi uzdevuma izpildei,

“T”- turpina apgūt - – daļēji apguvis plānoto sasniedzamo rezultātu, dažkārt vēl nepieciešami atbalsta materiāli vai skolotāja pamudinājums;

 “A”- apguvis – pilnībā apguvis plānoto sasniedzamo rezultātu, un tas ir noturīgs, spēj to lietot patstāvīgi pazīstamās un nepazīstamās situācijās;

 “P”- padziļināti apguvis – pilnībā apguvis sasniedzamo rezultātu, un tas ir noturīgs, spēj to lietot patstāvīgi daudzveidīgās situācijās un pamatot pielietoto stratēģiju izvēli. (turpmāk – STAP)

* 1. Ikdienā pedagogi veic individuālos pierakstus par bērna mācību sasniegumiem katras tēmas sākumā un beigās.
	2. Pirmsskolas apguves nobeigumā sagatavo rakstisku vērtējumu par bērna sasniegumiem attiecībā pret obligātā satura apguves plānotajiem rezultātiem, sniedz rakstisku informāciju bērnu vecākiem, likumiskajiem pārstāvjiem.

**XIII. Vecāku informēšanas kārtība par izglītojamā mācību sasniegumiem**

1. Vecākiem tiek nodrošināta pieeja elektroniskajai skolvadības sistēmai ,,E-klase” , kurā tiek atspoguļots bērna individuālais vērtējums – sasniegtie rezultāti mācību jomās.
2. Pedagogi periodiski (ne retāk kā divas reizes gadā) individuālajās pārrunās informē bērna vecākus vai likumiskos pārstāvjus par bērna mācību sasniegumiem, ievērojot konfidencialitāti un analizējot novērojumus tikai par konkrēto bērnu.
3. Vecākiem nodrošina iespēju pēc vajadzības tikties ar atbalsta personālu u.c. izglītības programmu realizējošiem pedagogiem.
4. Vecāki, kuriem bērns apgūst specializēto programmu, tiek iepazīstināti ar individuālo izglītības apguves plānu, un viņiem tiek izsniegta izveidotā plāna kopija.

**XIV. Bērnu mācību sasniegumu vērtēšanas īstenošana ikdienā**

1. Bērnu mācību sasniegumu vērtēšana tiek īstenota:
	1. Visas dienas garumā;
	2. Telpās un ārā;
	3. Rotaļnodarbībā, kas ietver bērna brīvu, patstāvīgu rotaļāšanos un pedagoga mērķtiecīgi organizētas un netieši vadītas aktivitātes;
	4. Nodrošināt vienmērīgu slodzi, atpūtu un bērnu darbošanos, atbilstoši savām individuālajām spējām.

**XV. Izglītojamo mācību sasniegumu vērtēšanas kārtība**

1. Izglītojamā mācību sasniegumu vērtēšanā pedagogs izmanto šādus līdzekļus:
	1. Vērtēšanas metodiskie paņēmieni- diagnosticējošā vērtēšana, formatīvā vērtēšana un summatīvā vērtēšana.
	2. Vērtēšanas metodes – novērojot, klausoties, jautājot, bērna darbi.
	3. Vērtēšanas veidi – aprakstošs vērtējums, pašvērtējums pēc dotajiem vērtēšanas kritērijiem, bērnu sasvstarpējais vērtējums.
	4. Vērtēšanas formas – mutvārdu, rakstveida, prasmju demonstrējums, kombinētās.
2. Izglītojamo mācību sasniegumu vērtēšanas rezultātus pedagogs izmanto:
	1. Nepieciešamajai mācību procesa korekcijai, izglītojamo mācību sasniegumu uzlabošanai.
	2. Atgriezeniskās saites par izglītojamā sasniegumu veidošanai.

**VI. Noslēguma jautājumi**

1. Atzīt par spēku zaudējušu 2022.gada 25.augusta apstiprināto ,,Verēmu pamatskolas izglītojamo mācību sasniegumu vērtēšanas kārtību’’.
2. Vērtēšanas kārtība stājas spēkā 2024. gada 1. septembrī.
3. Grozījumus vērtēšanas kārtībā izdara, pamatojoties uz izmaiņām normatīvajos aktos vai skolas pedagoģiskās padomes lēmumu.

 Skolas direktors Sandis Sprudzāns

1. pielikums

Snieguma līmeņu apraksts 1. –3. klašu skolēnu mācību sasniegumu vērtēšanai

|  |  |  |  |  |  |
| --- | --- | --- | --- | --- | --- |
|  | Kritērijs | Sācis apgūt (S) | Turpina apgūt (T) | Apguvis (A) | Apguvis padziļināti (P) |
| 1. | Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs. |
| 2. | Atbalsta nepieciešamība | Skolēnam nepieciešams atbalsts un regulāri pedagoga apstiprinājumi uzdevuma izpildei. | Skolēnam dažkārt nepieciešams pamudinājums, lai sekotu uzdevuma izpildei. | Skolēns uzdevumu izpilda patstāvīgi. | Skolēns uzdevumu izpilda patstāvīgi, spēj pamatot atbilstošās stratēģijas izvēli. |
| 3. | Spēja lietot apgūto tipveida vai nepazīstamā situācijā | Skolēns demonstrē sniegumu ar pedagoga atbalstu zināmā tipveida situācijā. | Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā. |

1. pielikums

Snieguma līmeņu apraksts 4.–9. klašu skolēnu mācību sasniegumu vērtēšanai

|  |  |  |  |  |  |
| --- | --- | --- | --- | --- | --- |
| 1. | Snieguma līmenis | Sācis apgūt | Turpina apgūt | Apguvis | Apguvis padziļināti |
| 2. | Balles | 1 | 2 | 3 | 4 | 5 | 6 | 7 | 8 | 9 | 10 |
|  Līdz 10% | 11-20% | 21-31% | 32-40% | 41-53% | 54-66% | 67-77% | 78-86% | 87-94% | 95-100% |
| 3. | Kritēriji  |
| 3.1 | Demonstrēto zināšanu, izpratnes, prasmju mācību jomā un caurviju prasmju apjoms un kvalitāte | Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs disciplinārs / mācību jomas konteksts. | Skolēns, demonstrējot sniegumu, izmanto vairākas savstarpēji nesaistītas idejas vai prasmes šaurā disciplinārā / mācību jomas kontekstā. | Skolēns, demonstrējot sniegumu, kurā izmanto vairākas idejas vai prasmes, veido savstarpējas sakarības disciplinārā / mācību jomas kontekstā. | Skolēns, demonstrējot sniegumu, kurā izmanto vairākas atbilstošas idejas vai prasmes no dažādām disciplīnām / mācību jomām, veido savstarpējas sakarības un vispārina. |
| 3.2 | Atbalsta nepieciešamība | Skolēns, demonstrējot sniegumu, lieto doto vai jau zināmu paņēmienu ar pieejamo atbalstu. | Skolēns, demonstrējot sniegumu, patstāvīgi lieto zināmu paņēmienu. | Skolēns, demonstrējot sniegumu, izvēlas un patstāvīgi lieto atbilstošu paņēmienu vai pierakstu. | Skolēns, demonstrējot sniegumu, izvēlas un patstāvīgi lieto atbilstošu paņēmienu un, ja nepieciešams, pielāgo to. |
| 3.3 | Spēja lietot apgūto tipveida un nepazīstamā situācijā | Skolēns demonstrē sniegumu zināmā tipveida situācijā. | Skolēns demonstrē sniegumu gan zināmā tipveida situācijā, gan mazāk zināmā situācijā. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu gan zināmā tipveida situācijā, gan nepazīstamā, gan starpdisciplinārā situācijā. |